OzLabs/hebrew-wiki-articles huggingface dataset:
פורד פלקון XG

פורד פלקון XG (באנגלית: Ford Falcon XG) היא מכונית שיוצרה ב-2 תצורות: מסחרית וטנדר מתוצרת יצרנית הרכב Ford Australia , חברת בת של קונצרן הרכב האמריקאי פורד, אשר יוצרה בין השנים 1993–1996.

==תצורות==
* 2 דלתות - מסחרית
* 2 דלתות - טנדר ("Falcon Utility)

==דגמים==
===טנדרים===
* "Ford Falcon Longreach GLi utility"
* "Ford Falcon Longreach S utility"
* "Ford Falcon XR6 utility " - יוצר מאוקטובר 1993
* "Ford Falcon Longreach Outback utility" - יוצר מיוני 1995

===מסחריות===
* "Ford Falcon Longreach GLi panel van"

== תמונות ==
<gallery mode="packed" heights="130">
קובץ:1993 Ford Falcon (XG) Longreach GLi utility (14486782914).jpg | "פורד פלקון XG" דגם "Longreach GLi utility", שנת 1993
קובץ:1995 Ford Falcon (XG) Longreach GLi utility (2009-06-19).jpg | "פורד פלקון XG" דגם "Longreach GLi utility", שנת 1995
קובץ:1995 Ford Falcon (XG) Longreach GLi utility (20869106866).jpg | "פורד פלקון XG" דגם "Longreach GLi utility", שנת 1995
קובץ:1994 Ford Falcon (XG) Longreach GLi utility (23562540522).jpg | "פורד פלקון XG" דגם "Longreach GLi utility", שנת 1994
קובץ:1995 Ford Falcon (XG) XR6 utility (19157882960).jpg | "פורד פלקון XG" דגם "XR6 utility", שנת 1995
קובץ:1995 Ford Falcon (XG) Longreach GLi panel van (23980222085).jpg | "פורד פלקון XG" דגם "Longreach GLi panel van", שנת 1995
קובץ:1995 Ford Falcon (XG) Longreach GLi panel van (23897698831).jpg | "פורד פלקון XG" דגם "Longreach GLi panel van", שנת 1995
קובץ:1995 Ford Falcon (XG) Longreach GLi panel van (2015-06-03) 02.jpg | "פורד פלקון XG" דגם "Longreach GLi panel van", שנת 1995
קובץ:1995 Ford Falcon (XG) Longreach GLi panel van (2015-06-03) 01.jpg | "פורד פלקון XG" דגם "Longreach GLi panel van", שנת 1995
</gallery>

==ראו גם==
* פורד פלקון
* פורד פלקון XP
* פורד פלקון XL
* פורד פלקון XH
* פורד פלקון ED
* פורד פלקון FG X
* פורד פלקון XB

==קישורים חיצוניים==

==הערות שוליים==

קטגוריה:מכוניות מסחריות
קטגוריה:טנדרים
XG
קטגוריה:דגמי מכוניות שהושקו ב-1993
קטגוריה:כלי רכב המיוצרים באוסטרליה
מרכז המבקרים השער לנגב

"השער לנגב" הוא מרכז מבקרים אינטראקטיבי הפועל מאז 2017 בעיר העתיקה בבאר שבע ומתאר את הנגב.

== הפעילות במקום ==
מרכז המבקרים "השער לנגב" הוקם בהובלת תנועת אור. מובא בו סיפורה של ההתיישבות בנגב ומתוארים צמיחתו של חבל ארץ זה ושל האנשים החיים בו וממשיכים לטפחו. מטרתו של המרכז היא לשפר את תדמיתו של הנגב ולהציג את פניו היפות. מרכז המבקרים מכיל מגוון רחב של פעילויות אינטראקטיביות, המתאימות לקבוצות, משפחות, זוגות וליחידים. תחומי הפעילות השונים במרכז המבקרים מוצגים דרך חוויה טכנולוגית חדישה, המיועדת לחבר את המבקרים באופן רגשי למשמעויות הלאומיות של הנגב.

מרכז המבקרים מספק למבקריו סיור מודרך הכולל אטרקציות ייחודיות לכל המשפחה. הסיור במרכז כולל הדרכה המותאמת לכל קבוצה באופן ספציפי. התאמת ההדרכה נועדה למען לחשוף את הקהלים השונים לנושאים המעניינים אותם בנגב – כך שאלו יתאימו לסוגי הקבוצות השונות המבקרות במרכז המבקרים.

הסיור מתחלק לשלושה חלקים עיקריים הדנים בהיבטים שונים של הנגב – בהווה, בעבר ובעתיד. המיצגים המדברים על ההווה מציגים את שלל ההזדמנויות הנמצאות בנגב, החל מתרבות וחינוך ועד חיי קהילה ותעסוקה. החלק העוסק בעתיד הנגב, מסביר לקבוצה כיצד עתיד הנגב רלוונטי לכלל תושבי ישראל וכיצד הנגב יכול להוות מנוע צמיחה לאומי משמעותי. המיצג העוסק בעבר של הנגב משלב את סיפור הקמת ההתיישבויות השונות בנגב ואת האנשים החיים בהן היום.

== בית בלומפילד ==
הבניין בו נמצא מרכז המבקרים, בפינת הרחובות נגבה וההגנה מכונה "בית בלומפילד". בנייתו מתוארכת לשנת 1938 בתקופת המנדט הבריטי. המבנה נבנה בבנייה טיפוסית לעיר העתיקה של באר שבע בשנות ה-30, כאשר החלונות שלו בצורת קשת והקירות בנויים מאבן מובלטת. בנוסף, בתוך מרכז המבקרים נשתמרו שני עמודים מעוטרים דרכם עברו מהבית הישן אל החצר הפנימית. עמודים כאלו נמצאים גם בבית עארף אל-עארף.

== קישורים חיצוניים ==

* 
* 
* בן שיף, [https://www.b7net.co.il/article/4371 בואו לגלות מרכז מבקרים החדש: "השער לנגב"], באתר "באר שבע נט", 2 באוגוסט 2017
* [http://kinderland.co.il/attraction/%D7%9E%D7%A8%D7%9B%D7%96-%D7%94%D7%9E%D7%91%D7%A7%D7%A8%D7%99%D7%9D-%D7%94%D7%A9%D7%A2%D7%A8-%D7%9C%D7%A0%D7%92%D7%91-%D7%91%D7%90%D7%A8-%D7%A9%D7%91%D7%A2/ מרכז המבקרים השער לנגב באר שבע], באתר "קינדרלנד"

קטגוריה:באר שבע: מוזיאונים
Kurogane Baby

Kurogane Baby (ביפנית: くろがね・ベビー) הוא מיניוואן בתצורת מיקרוואן, מסדרת "Kei truck" , מתוצרת יצרנית הרכב היפנית Tokyu Kogyo Kurogane (ביפנית: "東急くろがね工業") אשר יוצרה בין השנים 1959–1962.

==תצורות "Kurogane Baby"==

* מיניוואן בתצורת מיקרוואן
* טנדר

=="Kurogane Baby"==
* 4 דלתות (במיקרוואן)
* 2 דלתות (בטנדר)
* 4 נוסעים (במיקרוואן)
* 2 נוסעים (בטנדר)
* 2 דלתות קדמיות - "דלתות התאבדות" (ציר פתיחת הדלת בניגוד לכיוון התנועה)
* מחזור שתי פעימות
* מנוע אחורי
* מנוע הנעה אחורית
* מנוע קירור אוויר

==קישורים חיצוניים==

== הערות שוליים ==

קטגוריה:מיניוואנים
קטגוריה:טנדרים
קטגוריה:דגמי מכוניות שהושקו ב-1959
קטגוריה:כלי רכב יפניים
קטגוריה:מכוניות מנוע אחורי
לה קומפני

לה קומפני (בצרפתית: La Compagnie) שאוגדה בשם Dreamjet, היא חברת תעופה צרפתית שנוסדה על ידי פרנץ אוולין (Frantz Yvelin). בסיס הפעולה שלה נמצא בנמל התעופה אורלי בפריז וההנהלה נמצאת בלה בורז'ה. החברה מפעילה טיסות בתנאי מחלקת עסקים מפריז לנמל התעופה הבינלאומי ניוארק ליברטי בניו יורק.

== תולדות החברה ==
לה קומפני נוסדה בשם Dreamjet בשנת 2013. היא נוצרה ומנוהלת על ידי יזם התעופה הצרפתי פרנץ אוולין, בתמיכת Peter Luethi, Yann Poudoulec, Francois Ledreux, Daniel DeLoma, Nicolas Jurczyk, and Pierre-Hugues Schmit ואחרים, בתקווה להקים חברת תעופה שמציעה רק מחלקת עסקים עם מבנה בעלות נמוכה, שמציעה תעריפים של מחלקת עסקים שנמוכים בהרבה יותר מהמחירים של חברות התעופה האמריקאיות הוותיקות.

המנכ"ל של חברת התעופה מאז היווסדה בשנת 2013 ועד סוף 2016 הוא מייסדה, פרנץ אוולין. לפני שעבר בחברה, ייסד אוולין את חברת L'Avion, חברת תעופה צרפתית הדומה ללה קומפני, שמפעילה טיסות עם מחלקת עסקים בלבד, שנמכרה לחברת בריטיש איירווייז ולאחר מכן הפכה לחברת OpenSkies תוך ששמרה על אופן הפעולה. הסמנכ"ל היה Peter Luethi, מנהל התפעול של חברת התעופה ההודית ג'ט איירווייז.

הטיסה המסחרית הראשונה שתוכננה תחת השם לה קומפני המריאה ב־21 ביולי 2014. כשנה לאחר מכן, ב־24 באפריל 2015, החלה החברה להפעיל קו טיסה שני בין נמל התעופה לונדון לוטון וניוארק ליברטי, אך הוא הופסק בתחילת ספטמבר של אותה השנה. באותו הזמן החלה החברה להפעיל קו בין ניוארק ליברטי לנמל התעופה שארל דה גול בפריז, אך גם קו זה הופסק, באפריל 2018.

בדצמבר 2016, חברת האם של לה קומפני הכריזה על איחוד עם חברת טיסות החסך הצרפתית XL איירווייז.

בספטמבר 2017 מכרה החברה כרטיסי "טיסה כפי יכולתך" בין ניוארק, ליברטי ופריז, שעלו 40,000 דולר לשנה ואיפשרו למחזיקיהם טיסות ללא הגבלה בין שני היעדים.

== שירות ==
מטוסי החברה מכילים מחלקת עסקים בכל המטוס, עם 74 מושבים שיכולים להפוך למיטה. בזמן הטיסה מוגשת ארוחה בת שתי מנות ומערכת הבידור זמינה באמצעות מחשבי לוח. בשדה התעופה, הנוסעים מקבלים גישה לטרקלין מקומי שאינו שייך לחברה.

== יעדים ==
===צרפת===
* פריז – נמל התעופה אורלי
* ניס – נמל התעופה ניס קוט ד'אזור (עונתי)

===ארצות הברית===
* ניוארק – נמל התעופה הבינלאומי ניוארק ליברטי

===ישראל===
* תל אביב – נמל התעופה בן-גוריון תוכנית זו לא מומשה.

== צי ==
[[בואינג 757-200 של לה קומפני]]

מאז אוגוסט 2017, הצי של לה קומפני מורכב מהמטוסים הבאים:
<center>
{| class="wikitable" border="1" cellpadding="3" style="border-collapse:collapse; text-align:center"
|+ הצי של לה קומפני
|-
! rowspan="2" | מטוס
! rowspan="2" | בשירות
! rowspan="2" | בהזמנה
! colspan="2" | נוסעים
! rowspan="2" | הערות
|-
! <abbr title="מחלקת עסקים">C</abbr>
! סה"כ
|-
|איירבוס A321neo
|2
| –
|76
|76
|
|-
!סה"כ
!2
!–
!colspan="5"|
|}
</center>

== קישורים חיצוניים ==

* 
* [https://www.flightradar24.com/data/airlines/b0-djt/fleet צי המטוסים של החברה], באתר פלייטרדאר24

==הערות שוליים==

קטגוריה:חברות תעופה צרפתיות
קרונשטאדט (צוללת)

"קרונשטאדט" הוא שמה של צוללת דיזל רוסית שנוצרה על ידי מספנות הימייה בסנקט פטרבורג. זו הצוללת השנייה בפרויקט 677 "לאדה" והיא צפויה להיכנס לשירותי הצי הצפוני.

== היסטוריה ==
תחילת פיתוח הייצור  של הצוללת  החל ב-28 ביולי 2005 במספנות הימייה תחת המספר הסידורי 01571.

בשנת 2009, הבנייה הוקפאה בהחלטת משרד ההגנה. בנובמבר 2011, מנכ"ל חברת "רובין" דיאצ'קוב אמר כי צוללות הפרויקט ישודרגו באמצעים טכניים משופרים והפרויקט זכה לשם קוד 677D..

ביולי 2013, משרד ההגנה של רוסיה חתם על הסכם עם "מספנות הימייה" להשלמת פרויקט 677 והצוללת B-586 "קרונשטאדט". הצוללת מהווה אחת מתוך שלוש צוללות דיזל שאינן מונעות בכור אטומי.

ההשקה תוכננה תחילה לדצמבר 2015 אך הייצור נדחה מספר פעמים ורק ביולי 2017 הייצור החל בפועל. ב-20 בספטמבר 2018 הצוללת הושקה והורדה למים. מתוכננת להיקלט בשירות הצי במהלך שנת 2020.

== קישורים חיצוניים ==

* [http://militaryrussia.ru/blog/topic-217.html פרויקט 677 — לאדה]
== הערות שוליים ==

קטגוריה:צוללות הצי הרוסי
נארודנה אודברנה

נארודנה אודברנה (בסרבית: Народна одбрана) היה ארגון סרבי לאומני שהוקם ב-8 באוקטובר 1908, כתגובה לסיפוח של בוסניה והרצגובינה על ידי אוסטרו-הונגריה. באותו הזמן, עיקר הדאגה של הארגון היה הגנה על הקבוצה האתנית הסרבית באוסטרו-הונגריה. על מנת להשיג את מטרותיו, הפיץ הארגון תעמולה וארגן כוחות צבאיים למחצה.

מבין מייסדיו וחבריו הבולטים של הארגון היו ברניסלב נושיץ' וג'ובאן דוצ'יץ'.

==אידאולוגיה==
בתחילת המאה ה-20, חיפשו הסרבים איחוד תחת מדינה אחת. בנוסף לממלכת סרביה ונסיכות מונטנגרו, שתי מדינות בעלות אוכלוסייה שמורכבת בעיקרה מסרבים אשר טרם חלקו גבול משותף, סרבים רבים חיו בגבולותיה של אוסטרו-הונגריה השכנה, כמו גם באימפריה העות'מאנית. עם סיפוחה של בוסניה (שבה היה ריכוז גדול של סרבים) על ידי אוסטרו-הונגריה ב 1908 כמו גם משבר הסיפוח שבא בעקבותיו, הביעו הסרבים את הצורך שלהם להגנה תרבותית וטריטוריאלית, דבר אשר גרם להופעתו של ארגון הנארודנה אודברנה.

חוברת משנת 1911 של הארגון מציינת 6 נקודות מרכזיות:
# העלאה, מתן השראה, וחיזוק הרגש הלאומי.
# רישום וגיוס של מתנדבים.
# גיבוש של יחידות מתנדבים והכנתם לפעולה מזוינת.
# איסוף של תרומות, כולל כסף ודברים אחרים שדרושים עבור ביצוע המשימה.
# ארגון, ציוד, ואימון של קבוצה מהפכנית מיוחדת, שייעודה הוא פעולות צבאיות מיוחדות ועצמאיות.
# פיתוח של פעילות להגנה של סרבים בכל מקום.

החוברת מבהירה ששנאה של אוסטרו-הונגריה היא לא המטרה של הקבוצה, אלא תוצאה טבעית של הצורך בעצמאות ואיחוד תחת מדינה אחת.

הוועדה המרכזית של הארגון התמקמה בבלגרד.

==מלחמות הבלקן==

מיד לאחר הסיפוח של וארדאר מקדוניה לממלכת סרביה, התמודדו המקדונים עם מדיניות של סרביזציה. האוכלוסייה של מקדוניה אולצה להכריז על עצמה כסרבים. אלה שסירבו הוכאו ועונו. לפי דו"ח של הוועדה הבינלאומית לחקירה של הגורמים למלחמות הבלקן, חברי הארגון נארודנה אודברנה ביצעו פשעי מלחמה כנגד האוכלוסייה האזרחית. בסקופיה נערכה ועדה מרכזית של "ההגנה הלאומית". האוכלוסייה של סקופיה כינתה את המפקדה הראשית שלו ה"בית השחור", ברמיזה ל"היד השחורה", ארגון סודי אשר עמד מאחוריהם. ל"בית השחור" נלקחו אנשים שנמצאו לא נאמנים, שם הוכאו.

==קישורים חיצוניים==
* 

==הערות שוליים==

קטגוריה:סרביה במלחמת העולם הראשונה
קטגוריה:ממלכת סרביה
Oshkosh M911

Oshkosh M911 (קרויה גם Oshkosh M911 8x6) הוא משאית בתצורת סמי-טריילר המשמשת כמוביל טנקים, וציוד כבד, אשר נבנה על ידי יצרנית המשאיות ה-אמריקאית אושקוש בין השנים 1970–1990.

יוצרו 1,000 יחידות עבור צבא ארצות הברית.

==Oshkosh M911==
* צוות - 3
* הנעה: 8x6
* מנוע דיזל
* קיבולת עומס - כ-45 טון
* פריקה אחורית - מנגנון מכני אוטומטי לפתיחה ונעילה
* עובי רצפה ודפנות העמסה - 12 מ"מ
* עובי צידי גוף הרכב - 10 מ"מ
* נפח גוף המזחלה - 25 מ"ק
* תיקון צילינדר - הידראולי
* זווית מעלית גוף - 52°
* מכל דלק - 757 ליטר
* טווח נסיעה - 1,344 ק"מ (בדרך סלולה), 990 ק"מ (בדרך עפר, במהירות אופטימלית)
* רדיוס סיבוב - 13.7 מטר (ללא טריילר)

== תמונות ==
<gallery mode="packed" heights="130">
קובץ:M911and M747.jpg | דגם "Oshkosh M911" 
קובץ:M911 U.S. Military logging truck.jpg | דגם "Oshkosh M911" המשרת ב-צבא ארצות הברית 
קובץ:Oshkosh M 911 from late 1970s (1).jpg | דגם "Oshkosh M911" 
קובץ:Oshkosh M 911 from late 1970s.jpg | דגם "Oshkosh M911" (צולם בסוף שנות השבעים של המאה העשרים) 
קובץ:Oshkosh M911 pic3.JPG | דגם "Oshkosh M911" 
קובץ:Oshkosh M911 on M48A2 launcher bridge pic1.JPG | דגם "Oshkosh M911" מודל "M48A2"
קובץ:Oshkosh M911 pic2.JPG | דגם "Oshkosh M911" 
קובץ:M911 Oskhos.JPG | דגם "Oshkosh M911" 
קובץ:M911 Räder.JPG | צמיגי דגם "Oshkosh M911" 

</gallery>
<gallery mode="packed" heights="150">
קובץ:M911 Tractor Truck with a HET semitrailer.png | שרטוט דגם "Oshkosh M911" כמוביל טנקים 
קובץ:M911 Tractor Truck (C-HET).png | שרטוט דגם "Oshkosh M911" 
</gallery>

==קישורים חיצוניים==

* 
* 
* 

== הערות שוליים ==

קטגוריה:משאיות
קטגוריה:כלי רכב צבאיים
קטגוריה:דגמי מכוניות שהושקו ב-1970
קטגוריה:כלי רכב אמריקאיים
קטגוריה:צבא ארצות הברית - כלי רכב
קטגוריה:משאיות סמי-טריילר
דוגזה

שני שלבים בביצוע הדוגזה
דוגזה (ביפנית: 土下座; באנגלית: Dogeza) היא תנוחה שמקורה בקוד הנימוס היפני, שמשמעה כריעה והשתחוויה אפיים ארצה לעבר אדם אחר, עד כדי נגיעה של ראש המשתחווה ברצפת הקרקע. תנוחה זו נעשית כאשר מישהו רוצה להביע כבוד לאדם בעל מעמד גבוה ממנו, או כדי להביע התנצלות עמוקה עבור אדם, ולהראות לו שרצונו הוא לטובתו ואין לו כוונה להזיק לו.

המונח נמצא בשימוש בפוליטיקה היפנית תחת הביטוי "土下座外交" (מבוטא: dogeza-gaikō) אשר מתורגם ל"דיפלומטיה מתרפסת" או "מדיניות חוץ מתרפסת". באופן כללי, דוגזה מתורגמת למילים כגון "השתטחות", "השתחוות" או "התרפסות".

== המשמעות של ביצוע הדוגזה ==
בתודעה החברתית היפנית כיום, מעשה הכריעה על הקרקע והשתחוויה בתנוחת הדוגזה, הוא מעשה נדיר יחסית, שנעשה בו שימוש רק על ביצוע התנהגות לא ראויה שסטתה באופן קיצוני מההתנהגות הנורמטיבית. התנוחה נעשית כחלק מהבעת הצער והחרטה על מעשיו, על הטרחה והפגיעה שגרם לאדם אחר לעבור. על ידי ביצוע הדוגזה והתנצלות בפני מישהו שהוא פגע בו, בדרך כלל לאדם הנפגע תהיה נטייה לסלוח.

== היסטוריה ==
ב"גישיוואז'ינדן" (魏志倭人伝) - הרשומה הסינית העתיקה ביותר המצויה בידנו, המתארת מפגשים עם בני העם היפני, מצוין שביאמטו-קוקו - חבל ארץ עתיק ביפן, כאשר אזרחים פשוטים נפגשו עם אצילים ובעלי מעמד גבוה לאורך הדרכים, היו כורעים ומשתחווים בפניהם, ומחברים כפיים כתנוחת תפילה ובקשה, ומכאן האמונה בקרב חוקרים שתנוחה הדוגזה היא מנהג יפני עתיק.

בהיסטוריה של יפן מימי תקופת קופון ניתן למצוא תיעודים של ההאניווה המבצעים את תנוחת הדוגזה.

בתקופה המודרנית המוקדמת, כאשר המצעדים והתהלוכות של שליטי הדאימיו עברו ליד אנשים, הייתה אמונה רווחת כי הייתה זו חובה מנדטורית-חוקית עבור הציבור לבצע דוגזה לאנשים במעמד גבוה יותר, ואנשים לא ביצעו זאת מבחירתם, אך אמונה זו כנראה אינה נכונה. ביצוע הדוגזה היה מצוי אצל אנשים פשוטים אפילו בעת החדשה כאשר הם התראיינו על ידי אדם בעל סמכות במעמד גבוה יותר מהם, כאשר לא הייתה שום חובה בביצוע התנוחה. 

== קישורים חיצוניים ==

== הערות שוליים ==

קטגוריה:יפן: תרבות
קטגוריה:תנוחות
שניאור זלמן אביגדורי

שניאור זלמן אביגדורי (ויגדרהוז; 28 בספטמבר 1890<ref>ארכיון המדינה של אזור מיקולאיב (אוקראינה), קרן 484, תיאור 1, תיק 1475</ref> – 19 באוקטובר 1960) היה רופא פנימאי גלילי מפורסם בתקופת היישוב, ולאחר קום המדינה רופא ועסקן רפואי בירושלים, יו"ר ההסתדרות הרפואית בישראל.

==קורות חיים==
נולד בעיר ניקולייב שברוסיה לשאול שהיה סוחר. למד בחדר ואחר כך בתיכון אקסטרני ובמכון לרפואה באוניברסיטת דורפט, לאחר שקיבל תואר דוקטור לרפואה המשיך בלימודיו באוניברסיטת פטרבורג, ואחר החל לעבוד כרופא פנימאי בבתי חולים בלנינגרד, פלך חרסון ובסרביה.

במלחמת העולם הראשונה התגייס לצבא הרוסי כרופא צבאי והגיע לדרגת סגן-אלוף, במקביל היה עסקן פעיל ביקופו, חברת הסיוע לפליטים יהודים במלחמה.

אביגדורי עלה לארץ ישראל ב-1919 על סיפון האונייה "רוסלאן", האונייה המאורגנת הרשמית היחידה שהפליגה מהאימפריה הרוסית לארץ ישראל, ונחשבה כסנונית הראשונה בתקופה שתוגדר לימים כ"העלייה השלישית". הם יצאו מנמל אודסה בסוף נובמבר ועגנו ביפו ב-19 בדצמבר. אביגדורי נמנה עם רשימה ארוכה של דמויות מפתח ביישוב שעלו על סיפון הרוסלאן וזיכו אותה בכינוי "המייפלאואר הציונית".

עם הגיעו לארץ ישראל נשלח מטעם "הדסה" כרופא למושבות וערי הגליל. אחר כך עבד תקופה בחיפה ובתל אביב, ולבסוף השתקע בירושלים, ברחוב החבשים שבמרכז העיר.

במקביל לעסקנות רפואית, תחילה כיו"ר הסתדרות הרופאים בירושלים ובשנותיו האחרונות כיו"ר הסתדרות הרופאים בישראל, המשיך אביגדורי בפעילות מדעית ופרסם מאמרים רפואיים בישראל ומחוצה לה.

במלחמת העצמאות היה חבר הוועדה הרפואית לשעת חירום בישראל, ויו"ר הוועדה הירושלמית לשעת חירום. כן היה שותף לייסוד הליגה למלחמה בשחפת, ועמד במשך תקופה בראשה.

שניאור זלמן אביגדורי מת בפתאומיות מהתקף לב בעת שהותו בבית הבראה באשקלון, בערבו של יום 19 באוקטובר 1960. הוא נקבר למחרת היום בהר המנוחות בירושלים. רחוב על שמו נקרא במרכז העיר ירושלים.

היה נשוי ליונה, והניח אחריו שלוש בנות. אחת מהן הייתה הדסה אביגדורי אבידוב.

==לקריאה נוספת==
* 'אביגדורי (ויגדרהוז), שניאור זלמן', בתוך: דוד קלעי, ספר האישים: לכסיקון ארצישראלי, תל אביב: מסדה – אנציקלופדיה כללית, תרצ"ז, עמ' 17. 

==קישורים חיצוניים==
* 
* 
* 
* 

== הערות שוליים ==

קטגוריה:רופאים יהודים רוסים
קטגוריה:רופאים פנימיים ביישוב
קטגוריה:רופאים פנימיים ישראלים
קטגוריה:ישראלים ילידי האימפריה הרוסית
קטגוריה:אנשי העלייה השלישית
קטגוריה:עולי האונייה רוסלאן
קטגוריה:יהודים בצבא האימפריה הרוסית במלחמת העולם הראשונה
קטגוריה:רופאים צבאיים רוסים
קטגוריה:רופאים צבאיים יהודים
קטגוריה:בוגרי אוניברסיטת סנקט פטרבורג
קטגוריה:פעילי הליגה למלחמה בשחפת
קטגוריה:ירושלים: אישים
קטגוריה:ישראלים שנולדו ב-1891
קטגוריה:ישראלים שנפטרו ב-1960
קטגוריה:יהודים הקבורים בהר המנוחות
NGC 55

NGC 55 היא גלקסיית מוט ספירלית או גלקסיה לא-סדורה ננסית בקבוצת הכוכבים פסל, הנמצאת במרחק של כ-6.2 מיליון שנות אור ממערכת השמש ושייכת לקבוצת פסל. הגלקסיה נמצאת על הגבול עם קבוצת הכוכבים עוף החול, כ-3.75 מעלות מצפון-מערב לכוכב אנקא וכ-8.3 מעלות ממזרח לכוכב β בפסל. כ-8 מעלות ממזרח לה נמצאת NGC 300.

== היסטוריה ==
לגלקסיה בהירות מדרגה 7.87 והיא התגלתה בין השנים 1823 ו-1826 על ידי האסטרונום ג'יימס דנלופ, בזמן שסקר את שמי הדרום מאוסטרליה. הגלקסיה קיבלה את הציון 507 בקטלוג הערפיליות שדנלופ פרסם בשנת 1828, כשהיא מתוארת כערפילית יפה, ארוכה מאוד ועמומה מאוד עם התבהרות קטנה במרכזה. ג'ון הרשל, צפה בה מכף התקווה הטובה שבדרום אפריקה בספטמבר 1834, באוקטובר 1835 ובאוקטובר 1936 ורשם אותה כערפילית מספר 2315 בקטלוג הערפיליות שפרסם בשנת 1847, בו הוא תיאר אותה כבהירה או בהירה מאוד, גדולה מאוד, מאורכת ביותר ועם צורה לא-סדורה, וייחס את גילויה לדנלופ. הוא הכניס אותה לקטלוג הכללי של ערפיליות וצבירי כוכבים תחת הציון GC 27 ובשנת 1888 ג'ון דרייר הכניס אותה לקטלוג הכללי החדש תחת הציון NGC 55, כשהיא מתוארת כבהירה מאוד, גדולה מאוד, מאורכת ביותר ועם שלושה גרעינים. בשנת 1898 פרסם האסטרונום לואיס סוויפט רשימה של ערפיליות שגילה במצפה הכוכבים בהר לווה בקליפורניה וביניהן אחת עמומה ביותר שקרובה לצידה המזרחי של NGC 55. ג'ון דרייר כלל אותה ברשימת האינדקס השנייה שפרסם בשנת 1910 כתוספת לקטלוג הכללי החדש תחת הציון IC 1537. תצפיות מאוחרות יותר קבעו שמדובר בחלק של NGC 55 ולא בעצם נפרד.

== תכונות ==
אורכה הזוויתי של NGC 55 הוא כ-32 דקות קשת, דומה לקוטרו של הירח המלא, שממרחקה שקול לקוטר של כ-58,000 שנות אור, יותר מחצי קוטרו של שביל החלב. רוחבה הזוויתי הוא רק שישית מאורכה, כך שהיא מאורכת וצרה מאוד. צורתה אינה סדורה, כך שלפעמים היא מוגדרת כגלקסיית מוט-ספירלית מהסוג של ענני מגלן המפנה את צידה לקו הראייה אליה ולפעמים כגלקסיה לא-סדורה. מסתה מוערכת בכ- מסות שמש, כ-4% ממסת שביל החלב, מה שמציב אותה על הגבול בין גלקסיה קטנה וגלקסיה ננסית. כעשירית ממסתה היא מסת הכוכבים שבה, כ- מסות שמש, ומסת גז המימן החופשי שבה היא כ-8.5% אחוזים ממסתה או כ- מסות שמש. שאר המסה שמהווה כ-80% מהמסה הכוללת היא של חומר אפל שטיבו אינו ידוע. 
בגלקסיה יש אוכלוסיית כוכבים מגוונת, במרכזה יש אזורים של יצירת כוכבים חדשים והוא מכיל צבירי כוכבים צעירים שגילם לא עולה על 10 מיליון שנים ובשאר הגלקסיה יש אוכלוסיות צעירות בצד אוכלוסיות זקנות של כוכבים. לגלקסיה יש מעטפת דלילה של גז וכוכבים שאינם במישור הגלקסיה שמתאפיינים בגיל של לפחות 10 מיליארד שנים ובמתכתיות נמוכה של כעשירית מזו של השמש. ייתכן שמקורם של הגז והכוכבים שמחוץ למישור הגלקסיה הוא בספיחה של חומר בין-גלקטי לאחר יצירת הגלקסיה.

NGC 55, כמו גם NGC 300 הסמוכה ועוד מספר גלקסיות ננסיות נמצאות במחצית המרחק בין שביל החלב וגלקסיית הפסל, שנמצאת במרכזה של קבוצת פסל. לא ברור האם הגלקסיות האלה אכן קשורות כבידתית לשאר הגלקסיות של קבוצת פסל ומהוות תת-קבוצה שלה, או שהן למעשה קבוצת גלקסיות קטנה נפרדת, שנמצאת בין הקבוצה המקומית וקבוצת פסל. אם זו אכן קבוצה נפרדת, אז ייתכן שזו קבוצת הגלקסיות הקרובה ביותר לקבוצה המקומית.

==קישורים חיצוניים==

* 

==הערות שוליים==

קטגוריה:גלקסיות מוט ספירליות
קטגוריה:גלקסיות לא-סדורות ננסיות
קטגוריה:קבוצת הכוכבים פסל
קטגוריה:קבוצת פסל
קטגוריה:הקטלוג הכללי החדש
גשר ינה

גשר ינה (בצרפתית: Pont d'Iéna; על שם העיר ינה) הוא גשר מעל נהר הסן בפריז, המחבר את ארמון שאיו וגני טרוקדרו שבגדה הימנית, ברובע השישה-עשר עם מגדל אייפל ושאן דה מארס בגדה השמאלית, ברובע השביעי. הגשר הוקם בהוראת נפוליאון בונפרטה לכבוד ניצחונו בקרב ינה-אאורשטדט.

== היסטוריה ==
באוקטובר 1806 ניצח נפולאון את הצבא הפרוסי סמוך לעיר ינה ושבר בכך את הקואליציה האנטי-צרפתית הרביעית. לכבוד הניצחון המכריע ציווה שהגשר החדש שתוכנן מול האקול מיליטר ייקרא על שם הקרב. הגשר כלל לפי התכנון חמש קשתות, כל אחת בת 28 מ' וברוחב של כ-14 מטרים. בנייתו נמשכה מ-1808 ועד 1814, כאשר הוא נחנך למעשה ערב הקרב על פריז ב-1814 בו הגיעו כוחות הקואליציה האנטי-צרפתית השישית עד העיר וכבשו אותה. 

הטימפני בין הקשתות עוטרו במקור בעיטים אימפריאליים עם האות N, אלו הוסרו ב-1815 והוחלפו באות L המעוטרת בכתר (לכבוד לואי השמונה עשר, מלך צרפת), אולם עיטור זה שב והוחלף בסמל הקיסרות השנייה (עיט אימפריאלי עם האות N) ב-1852 בהוראת נפוליאון השלישי ובביצועו של אנטואן לואי בארי. בשנת 1853 הוצבו ארבעה פסלי לוחמים לצד סוסיהם משני קצות הגשר: בגדה הימנית, לוחם גאלי ולוחם רומאי ובגדה השמאלית לוחם ערבי ולוחם יווני. 

כבר מן המחצית השנייה של המאה ה-19 הורגשה צפיפות בתנועה על גבי הגשר, שהיה צר מדי, בפרט לאחר הקמת ארמון טרוקדרו הישן לכבוד התערוכה העולמית של פריז (1878) ותוכנן להרחיבו. אולם ההרחבה לא בוצעה עד להכנות לתערוכה העולמית של פריז ב-1937, במסגרתן שופץ, חוזק בבטון והורחב ל-35 מטרים. ב-1923 נחנכה בסמוך לגשר תחנת המטרו d'Iéna המשרתת את קו 9.

בשנת 1975 הוכרז הגשר כמונומנט היסטורי.

== בתרבות ==
בסרט ג'יימס בונד "רצח בעיניים" (A View to a Kill) רודף בונד (בגילומו של רוג'ר מור) במונית רנו 11 אחרי "מיידיי" (גרייס ג'ונס) במורד המדרגות היורדות ממגדל אייפל לכיוון הגשר.

==קישורים חיצוניים ==

* [http://www.eutouring.com/pont_d_iena_history.html ההיסטוריה של הגשר]
* [http://paris1900.lartnouveau.com/ponts/pont_d_iena.htm תיאור הגשר ותמונות] 

ינה
קטגוריה:הרובע השישה-עשר של פריז
קטגוריה:הרובע השביעי של פריז
איגודיות

בתורת ההסתברות, איגודיות (Lumpability) היא תכונה של שרשרת מרקוב המאפשרת לצמצם את מרחב המצבים של השרשרת. שיטת הצמצום פורסמה לראשונה על ידי קמני וסנל.
==הגדרה==
בהינתן שרשרת מרקוב שמרחב המצבים שלה ניתן לחלוקה על ידי תתי קבוצות זרות המסומנות ב t<sub>i</sub>, כך שמתקבלת החלוקה <math>\scriptstyle{T = \{ t_1, t_2, \ldots \}}</math> של מצבי השרשרת, השרשרת תיקרא ניתנת לאיגוד ביחס לחלוקה T אם ורק אם 

: <math>\forall t_i,t_j\in T, \forall n,n'\in t_i : \sum_{m \in t_j} q(n,m) = \sum_{m \in t_j} q(n',m) ,</math>

כאשר <math>q(i,j)</math> היא ההסתברות לעבור ממצב <math>i</math> למצב <math>j</math>.

כלומר, עבור כל שני מצבים מאוגדים <math>t_i</math> ו-<math>t_j</math> (כולל האפשרות <math>i=j</math>), סכום ההסתברויות של המעברים מכל מצב מקורי בודד שהתאגד ל-<math>t_i</math> אל כל המצבים שהתאגדו ל-<math>t_j</math> זהה.

==דוגמאות==
בהינתן מטריצת הסתברויות המעברים

: <math>P = \begin{pmatrix}
\frac{1}{2} & \frac{3}{8} & \frac{1}{16} & \frac{1}{16} \\
\frac{7}{16} & \frac{7}{16} & 0 & \frac{1}{8} \\
\frac{1}{16} & 0 & \frac{1}{2} & \frac{7}{16} \\
0 & \frac{1}{16} & \frac{3}{8} & \frac{9}{16} \end{pmatrix}</math>

נבחין שמצבי המטריצה ניתנים לאיגוד על ידי החלוקה
<math>\scriptstyle{T = \{ (1,2),(3,4) \}}</math>
אז נגדיר מטריצה חדשה P<sub>t</sub> שתיקרא המטריצה המאוגדת של P על t:

: <math>P_t = \begin{pmatrix}
\frac{7}{8} & \frac{1}{8} \\
\frac{1}{16} & \frac{15}{16} \end{pmatrix}</math>

הסבר:

החלוקה <math>\scriptstyle{T = \{ (1,2),(3,4) \}}</math> מאגדת את המצבים 1 ו-2 יחד ואת המצבים 3 ו-4 יחד. ההסתברות לעבור ממצב מספר 1 לעצמו היא <math>\frac{1}{2}</math> ולמצב 2 היא <math>\frac{3}{8}</math>, ובסה"כ <math>\frac{7}{8}</math>. שתי ההסתברויות למעברים ממצב 2 למצב 1 וממצב 2 לעצמו הן <math>\frac{7}{16}</math> ובסה"כ <math>\frac{7}{8}</math> .

מכיוון ששני סכומי ההסתברויות שווים זה לזה, ההסתברות למעבר מהמצב שאוגד מהמצבים 1 ו-2 לעצמו תהיה <math>\frac{7}{8}</math>.

ההסתברות לעבור ממצב מספר 3 לעצמו היא <math>\frac{1}{2}</math> ולמצב 4 היא <math>\frac{7}{16}</math>, ובסה"כ <math>\frac{15}{16}</math>. ההסתברות לעבור ממצב מספר 4 לעצמו היא <math>\frac{9}{16}</math> ולמצב 3 היא <math>\frac{3}{8}</math>, ובסה"כ <math>\frac{15}{16}</math>.

מכיוון ששני סכומי ההסתברויות שווים זה לזה, ההסתברות למעבר מהמצב שאוגד מהמצבים 3 ו-4 לעצמו תהיה <math>\frac{15}{16}</math>.

ההסתברות לעבור ממצב מספר 1 למצב מספר 3 או למצב מספר 4 היא <math>\frac{1}{16}+\frac{1}{16}=\frac{1}{8}</math>. ההסתברות לעבור ממצב מספר 2 למצב מספר 3 או למצב מספר 4 היא <math>0+\frac{1}{8}=\frac{1}{8}</math>. 

מכיוון שההסתברויות למעברים מהמצבים 1 ו-2 שאוגדו יחד אל מצבים 3 ו-4 שאוגדו יחד זהות, ההסתברות למעבר מהמצב שאוגד מהמצבים 1 ו-2 למצב שאוגד מהמצבים 3 ו-4 תהיה <math>\frac{1}{8}</math>.

ההסתברות לעבור ממצב מספר 3 למצב מספר 1 או למצב מספר 2 היא <math>\frac{1}{16}+0=\frac{1}{16}</math>. ההסתברות לעבור ממצב מספר 4 למצב מספר 1 או למצב מספר 2 היא <math>0+\frac{1}{16}=\frac{1}{16}</math>. 

מכיוון שההסתברויות למעברים מהמצבים 3 ו-4 שאוגדו יחד אל מצבים 1 ו-2 שאוגדו יחד זהות, ההסתברות למעבר מהמצב שאוגד מהמצבים 3 ו-4 למצב שאוגד מהמצבים 1 ו-2 תהיה <math>\frac{1}{16}</math>.

==הערות שוליים==

קטגוריה:תורת ההסתברות
קטגוריה:תהליכים סטוכסטיים
קטגוריה:מודלים מרקוביים
מוזיקה טרנסאלפינה

מוזיקה טרנסאלפינה (באנגלית: Musica Transalpina) הוא קובץ של מדריגלים שיצא לאור באנגליה בשנת 1588. המדריגלים חצו את האלפים (ומכאן שם הקובץ) במובן זה, שצורת המדריגל נלקחה מן האיטלקים, והיצירות היו ברובן הגדול איטלקיות (אם כי המילים תורגמו לאנגלית). חשיבותו של קובץ זה היא בציון ראשיתו של תור הזהב של אסכולת המדריגל האנגלי. 

הקובץ "מוזיקה טרנסאלפינה" מכיל 57 יצירות נפרדות מאת 18 מלחינים, כשאלפונסו פראבוסקו הוא התורם הראשון במעלה ולוקה מרנציו השני. פראבוסקו חי באנגליה בשנות ה-60' וה-70' של המאה ה-16, הסבר אפשרי למספר הרב של יצירותיו בספר; באיטליה היה מוכר פחות, יחסית. 

== תולדות הפרסום ==
הקובץ הופיע עם הקדשה לגילברט טאלבוט, הרוזן משרוסברי. ערך אותו ניקולאס יונג והדפיס תומאס איסט. כמה אנתולוגיות דומות יצאו מיד אחריו לאור הצלחת האנתולוגיה הראשונה. לדוגמה, ב-1590 הוציא איסט את "הקובץ הראשון של מדריגלים איטלקים"; ליצירות (רובן של מרנציו), נלוו טקסטים אנגליים מאת המשורר תומאס ווטסון. יונג עצמו הוציא כרך שני של "מוזיקה טרנסאלפינה" בשנת 1597, בתקווה לחקות את הצלחת הקובץ הראשון.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:מוזיקה של הרנסאנס
שטנדרטנפיהרר

[[הרמן פגליין עם דרגות שטנדרטנפיהרר]]
שטנדרטנפיהרר (בגרמנית: Standartenführer, מילולית: "מנהיג יחידה") הייתה דרגה באס אס, אשר שימשה גם באס אה, NSKK (ארגון הנהגים הנאצי) ו-NSFK (ארגון הטייסים הנאצי). דרגה זו מקבילה, בערך, לדרגת אלוף-משנה בצה"ל.

==היסטוריה==
הדרגה נוסדה כתואר בשנת 1925, ובשנת 1928 הפכה לדרגה ביחידות האס אה והאס אס, אשר יועדה לקצינים שפיקדו על יחידות "שטנדרטן" – גדודים שמנו כ-300 עד 500 חיילים.

בשנת 1929 פוצלה דרגת שטנדרטנפיהרר לשתי דרגות, אולם בשנת 1930 בוטלה החלוקה בעקבות התרחבות האס אס והוספת דרגות נוספות. בשנת 1933, כאשר היטלר עלה לשלטון בגרמניה, הייתה דרגת שטנדרטנפיהרר הדרגה הגבוהה ביותר של קציני השדה, והייתה פחותה מזו של אוברפיהרר באס אס ובאס אה. עם פרוץ מלחמת העולם השנייה התפשטה מאוד הדרגה, ובוואפן אס אס, הדרגה נחשב שוות ערך לדרגת אוברסט.

טלאי הצווארון של שטנדרטנפיהרר כלל עלה אלון על שני צידי הצווארון, וזו הייתה הדרגה הראשונה של האס אה שהוצגה על שני הצדדים. משנת 1938 כללו המדים גם דרגות כתף, שהיו מקבילות לאלו של אוברסט.

== סימני הדרגה ==
<gallery class="center">
WSS Inf OF5 Oberf Staf h 1945.jpg|סמל הדרגה - תג כתף
SS Standartenführer (Oberführer).png|סמל הדרגה - תג כתף (ביחידות הסיור)
WSS Staf-Oberf-Medical.png|סמל הדרגה - תג כתף (ביחידות הרפואה)
HH-SS-Standartenfuhrer-Collar.png|סמל הדרגה - תג צווארון
Oberst Staf OF5 cam slv 1945.gif|סמל הדרגה - תג שרוול
</gallery>
{| border="1" cellpadding="4" cellspacing="0" class="toccolours" style="border-collapse: collapse; margin: 0.5em auto 10px; clear: both;"
| align="center" width="30%" |דרגה זוטרה<br />אובר-שטורמבאנפיהרר
| align="center" width="40%" |דרגות האס אס ודרגות האס אה<br />שטנדרטנפיהרר
| align="center" width="30%" |דרגה בכירה<br />אוברפיהרר
|}

==קישורים חיצוניים==

== הערות שוליים ==

קטגוריה:דרגות האס אס
קטגוריה:טרמינולוגיה נאצית
Deutz AG

דויטץ אה-גה (בגרמנית: Deutz AG) היא חברה גרמנית, הפועלת בעיר קלן, המייצרת מנועי בעירה פנימית.

== היסטוריה ==
טרקטור דויטץ, דגם D50.1S, משנת 1962
משאית כיבוי מתוצרת דויטץ
קטר עיתוק דיזל-הידרבלי מס' 203 (צבוע כ-201) מיוצר ב-1958 בגרמניה על ידי חברת Deutz
חברת דויטץ נוסדה בשנת 1864 בשם: N. A. Otto & Cie, על ידי ניקולאוס אוטו, ממציא מנוע בעירה פנימית ארבע פעימות. בשנים הראשונות, אוטו ושותפו אויגן לנגן התמקדו רק בייצור של מנועים נייחים שאינם מיועדים לכלי רכב. באמצע 1870, הוצע להעביר את המנהל הטכני בחברה, גוטליב דיימלר, למפעל בסנקט פטרבורג, זאת כדי להפחית השפעתו לאחר שהיה להוט לייצר מנועים לכלי רכב פרטיים. דיימלר התפטר, יחד עימו עזב את החברה אף וילהלם מייבאך. דויטץ ייצרה גם מכונות חקלאיות כגון קומביינים וטרקטורים, כמו גם כלי רכב מסחריים כגון משאיות ואוטובוסים.

אנשים מפורסמים שעבדו בדויטץ כוללים את אויגן לנגן, גוטליב דיימלר, וילהלם מייבאך, פרוספר ל'אורנג', רוברט בוש ואטורה בוגאטי.

במהלך מלחמת העולם השנייה החברה היצטוותה לייצר ארטילריה ופעלה בשם Klöckner Humboldt Deutz AG. בלילה שבין ה-3 וה-4 ביולי 1943 נהרס מפעל החברה כמעט לחלוטין בהפצצה אווירית של בנות הברית.

מ-1892 עד 1970 החברה בנתה מספר רב של דגמי קטרים בהספק מ-4 ועד 2000 כ.ס., עד 1927 נבנו קטרים רק עם המנוע בנזין ומ-1927 לרוב עם מנוע דיזל.

כלי רכב מסחריים המצוידים במנועי דויטץ היו פופולריים בין שנות ה-60 ושנות ה-80 של המאה ה-20 ונמכרו תחת המותג Magirus Deutz.

נכון לתחילת המאה ה-21 דויטץ ייצרה בעיר קלן מנועי דיזל עם קירור נוזלי וקירור אוויר. מנועי דיזל גדולים יותר יוצרו במפעל החברה במנהיים. לדויטץ מפעלי ייצור מנועים גם במדינות אחרות, כולל ספרד, ומיזם משותף לייצור מנועים בסין. דויטץ מתמחה בייצור מנועים ימיים המונעים בדלק נוזלי או בגז. (כולל גז המופק ממטמנה). ב-1995 דויטץ מכרה את תחום ייצור מכונות חקלאיות בחברה – Deutz-Fahr – לחברה האיטלקית SAME, ושמה של זו שונה ל-SAME Deutz-Fahr.

== מנועי דויטץ ==
דויטץ מייצרת מנועים של 4 עד 500 קילו ואט, המקוררים באוויר, שמן או מים עם תוחלת חיים של 20,000 עד 30,000 שעות עבודה עד הצורך בשיפוץ כללי. מנועי החברה מצויים בכל רחבי תבל. מנועי דויטץ עם קירור אוויר ידועים בכך שאינם קופאים ואינם רותחים בטמפרטורות סביבה קיצוניות. תפוקתם זהה למנועים אחרים, אולם גודלם קטן יותר כיוון שאין הם מכילים רדיאטור. בשנת 2007 נמכרה חטיבת "דויטץ מערכות כוח" לקרן השקעות פרטיות בשם 3i, ודויטץ התרכזה בייצור מנועים קומפקטיים ללקוחות קצה. בשנת 2012 מכרה חברת SAME את החזקותיה בדויטץ לחברת וולוו. לאחר העסקה וולוו היא בעלת יותר מ-25% מחברת דויטץ והיא בעל המניות הגדול בחברה. חברה SAME Deutz-Fahr ממשיכה להחזיק 8.4% מחברת דויטץ.

== קישורים חיצוניים ==

* 

== הערות שוליים ==

קטגוריה:יצרני מנועים
קטגוריה:יצרני רכב גרמניים
מקש Insert

מקש ה-Insert ליד שאר המקשים האחרים
מקש ה-Insert (לפעמים נקרא גם Ins) הוא מקש במקלדות מחשב המשמש למעבר בין מצבי עריכת טקסט שונים במחשבים אישיים (PC) או במעבדי תמלילים:
* מצב שכתוב (Overtype) מצב שבו הסמן, בעת הקלדה, כותב על התו שעליו נמצא הסמן ומחליף אותו בתו אחר.
* מצב הכנסה (Insert), שבו הסמן מוסיף תו אל המיקום הנוכחי של הסמן, ומעביר את כל התווים שאחריו מקום אחד קדימה.

המצבים אינם גלובליים בכל המחשב ואפילו לא ליישום אחד, אלא הם מקומיים לתיבת הטקסט שבו נלחץ מקש ה-Insert.

== סקירה כללית ==
בסביבות המחשוב מבוסס הטקסט הישנות, כשהסמן היה נמצא במצב שכתוב, הסמן היה מיוצג במין בלוק שסימן את התו עליו הוא נמצא. במצב הכנסה, הסמן מסומן בסרגל אנכי שנפוץ מאוד ביישומים המודרניים, או בקו תחתון מתחת לתו עליו הסמן נמצא.

מצב שכתוב מכונה גם מצב תסריט, ולפעמים מכונה גם כמצב אוברסטרייק, שהוא מונח בטיפוגרפיה.

בחלק מהמקלדות מקש הInsert נעדר ומקש ה-Delete ממלא את מקומו בגודל כפול.
== שימוש ביישומים ==
יישומי מעבדי תמלילים מודרניים משתמשים במצב הכנסה כברירת מחדל, אבל אפשר לעבור למצב כתיבה על ידי הקשה על מקש ה-Insert. יישומים מסוימים מסמנים במצב שכתוב את הסמן כעבה, בניגוד לסמן הצר הסטנדרטי. אחרים משתמשים בסמן הצר עבור שני המצבים, ומציינים עם את מצב השכתוב עם המילה "OVR" בשורת המצב.

כשמקש ה-Insert נלחץ יחד עם מקש ה-Ctrl או מקש ה-Shift, יכול גם להעתיק או להדביק בWindows. האפשרות הזאת הגיעה מסטנדרט ה-Resource Access Control Facility של IBM.

קוראי מסך משתמשים במקש ה-Insert בקיצורי המקשים לקריאת טקסט או לפתיחת תפריט ההגדרות של קורא המסך.

== ראו גם ==
* מקלדת מחשב

קטגוריה:מקשים
תל שושן

תל שושן, המוכר גם כתל זן המזרחי, הוא תל הממוקם בעמק בית שאן הצפונית, כ-2 קילומטר מצפון לקיבוץ נווה אור, וכחצי קילומטר מדרום מזרח לתל זן. במפת הקרן לחקר ארץ ישראל, שיצאה לאור במהדורתה הראשונה בשנת 1880, התל מצוין בשם "תל אבו אל גמל" (Tell Abu el Jemel).

תל שושן הוא אחד ממספר רב של תלים הסמוכים לנתיבו של נחל תבור בכלל, ולשפכו לנהר הירדן בפרט (תלים כגון תל שמט, תל זן ותל כיתן). עובדה זאת מעידה, לפי נחמיה צורי, על חשיבותו של נחל תבור כנתיב תעבורה בימי קדם.

במהלך סיור שנערך באתר מטעם נציגי מחלקת העתיקות של ממשלת המנדט הבריטי ב-1922, נמצאו שרידי דרך סלולה, אתר קבורה ערבי, וחרסים מהתקופה הרומית ומהתקופה הערבית על קודקוד התל ועל קצה שלוחתו המזרחית.

==קישורים חיצוניים==
* 

==הערות שוליים==

קטגוריה:בקעת הירדן: אתרים ארכאולוגיים
קטגוריה:עמק בית שאן
הנסיכה הגנובה

הנסיכה הגנובה (באנגלית: The Stolen Princess) הוא סרט הנפשה ממוחשבת אוקראיני מסוגת הרפתקאות ופנטזיה המבוסס על הסיפור "רוסלאן ולודמילה" מאת המשורר הרוסי אלכסנדר פושקין. הסרט הוקרן לראשונה באוקראינה ב-7 במרץ 2018 ובישראל ב-20 בספטמבר 2018.

בגרסה העברית, את שיר הנושא של הסרט "תצעק חזק" ביצעה אגם בוחבוט, אשר דיבבה את מיה, הדמות הראשית בסרט.

==תקציר העלילה==
בעידן של אבירים אמיצים, נסיכות יפות ומאבקי כישוף וקסם, מיה היפה, בתו של המלך, בורחת מהארמון. היא מסרבת לדרישתו של אביה להינשא לנסיך, ונחושה למצוא את אהבת חייה בעצמה. היא פוגשת את רוסלאן, אמן נודד החולם להיות אביר, והשניים מתחברים. אולם לא לזמן רב. כשמכשף מרושע חוטף אותה ממש לנגד עיניו, כדי להפוך את כוח האהבה שלה לכוח הקסמים שלו, יוצא רוסלאן עם חבריו מעולם החיות למסע מאתגר רצוף סכנות ודרקונים יורקי אש, כדי להוכיח לעצמו ולעולם שאהבה אמיתית חזקה מכל קסם.

==הדמויות והמדבבים==
במאית הדיבוב בגרסה העברית הייתה טליה ברקאי, ומפיקי הדיבוב היו מיה שחר, יעל אללוף ודן שצברג.
{| class="wikitable plainrowheaders" style="text-align:center;"
! |שם הדמות
! |שם המדבב/ת בעברית
|-
|מיה
|אגם בוחבוט
|-
|רוסלאן
|אורי זלצמן
|-
|לסטור
|יובל בינדר
|-
|צ'רנומור
|אליעזר וייס
|-
|פין / סולטן
|עמי מנדלמן
|-
|חתול
|אמנון וולף
|-
|פארלאף
|גדי לוי
|-
|רוגדאי
|דור סרוגו
|-
|ראטמיר
|רועי ניב
|-
|ולדימיר
|ניר רון
|-
|שן זהב
|גיא קשפיצקי
|-
|קרניים
|דן שצברג
|-
|ענק
|יורם יוספסברג
|-
|נינה
|מייה קדוש
|-
|מיה (תגובות קוליות) / דמויות שונות
|טליה ברקאי
|}

== קישורים חיצוניים ==

*

*[https://www.youtube.com/watch?v=KhLlGwuOcfg שיר הנושא של הסרט בעברית], באתר יוטיוב
קטגוריה:סרטי אנימציה ממוחשבת
קטגוריה:סרטי הנפשה מוזיקליים
קטגוריה:סרטי הנפשה
קטגוריה:סרטים אוקראיניים
קטגוריה:סרטים מבוססי ספרים
צרטופס (סוג)

צרטופס (שם מדעי: Ceratops; מילולית: "פרצוף מקורנן") הוא סוג של דינוזאור ממשפחת הצרטופסיים שככל הנראה איננו קיים ותקפותו מוטלת בספק.

== סיווג ==
המאובנים שלו יוחסו לטריצרטופס המפורסם בעל שלוש הקרניים ולעוד כמה מינים דומים כמו הכסמוזאורוס. ככל הנראה מדובר בפרטים צעירים שעוד לא פיתחו את שלוש הקרניים המרשימות של הבוגרים.

מאובניו נמצאו לראשונה ב-1888 בתצורות של נהר ג'ודית, מונטנה שבארצות הברית ואת שמו המדעי קיבל מהפלאונטולוג עותניאל צ'ארלס מארש.<ref></ref>

המאובנים שנמצאו כללו קרן באורך 20 ס"מ ופניו דמו לפני טריצרטופס למעט זוג הקרניים שמעל המצח וכללו עטרה גדולה ומקור גדול שהותאם ללעיסת צמחייה קשה. לא התגלה מאובנים של הגוף והחוקרים הראשונים חשבו שהוא דמה בגופו לסטגוזאורוס גדול באורך של עשרים עד שלושים מטר, הערכה שהיום ידוע שהיא שגויה לחלוטין.

המאובנים שנמצאו תוארכו לגיל 66 מיליון שנה לפני זמננו – התאריך בו נכחדו הדינוזאורים, אך תיארוך מודרני משער שהוא חי בקרטיקון שלפני 77.5 מיליון שנה, בהנחה שהטקסון עוד תקף.

==קישורים חיצוניים==

==הערות שוליים==

קטגוריה:בעלי חיים שתוארו ב-1888
קטגוריה:טקסונים שתוארו בידי עותניאל צ'ארלס מארש
קטגוריה:צרטופסיים
קטגוריה:טקסונים שנויים במחלוקת
קטגוריה:מאובני טקסונים שתוארו ב-1888
Indigo Girls (אלבום)

Indigo Girls הוא אלבום האולפן השני של הצמד אינדיגו גירלז, והאלבום הראשון בשיתוף חברת תקליטים גדולה. הוא יצא במקור ב-1989 עם אפיק רקורדס. הוא עבר רימאסטרינג ויצא בגרסה מחודשת בשנת 2000, עם שתי רצועות בונוס.

האלבום זכה לשבחי המבקרים, והגיע לסטטוס זהב אחרי שישה חודשים, ובסופו של דבר גם לפלטינה. הצמד היה מועמד לפרס גראמי לאמן החדש הטוב ביותר (אותו הפסידו למילי ונילי), אך זכה בפרס גראמי לאלבום הפולק העכשווי הטוב ביותר.

מייקל סטייפ שר בשיר "Kid Fears", ושאר חברי אר.אי.אם. השתתפו בשיר "Tried to Be True". בנוסף, הלהקה האירית Hothouse Flowers גיבתה את חברות הצמד במספר רצועות, ובעיקר ב-"Closer to Fine". 

"Closer to Fine" הוא אחד השירים בהם הן מופיעות לעיתים קרובות ביותר, בדרך כלל כשיר הסיום של מופעיהן.

== רשימת השירים ==

== משתתפים ==
; אינדיגו גירלז
* איימי ריי – סולנית, גיטרות
* אמילי סליירס - סולנית, גיטרות, גיטרה חשמלית 12 מיתרים ברצועה 2, גיטרה חשמלית מובילה ברצועה 6

; משתתפים נוספים

== במצעדים ==

; אלבום

{| cellspacing="2" class="wikitable" style="margin-bottom: 10px;"
! align="left" |שנה
! align="left" |תרשים
! align="left" |מיקום
|-
| align="left" |1989
| align="left" |את בילבורד 200
| align="left" |22
|}

; סינגלים

{| cellspacing="2" class="wikitable" style="margin-bottom: 10px;"
! align="left" |שנה
! align="left" |סינגל
! align="left" |מצעד
! align="left" |מקום
|-
| align="left" |1989
| align="left" |"Closer to Fine"
| align="left" |Billboard Modern Rock Tracks
| align="left" |26
|-
| align="left" |1989
| align="left" |"Closer to Fine"
| align="left" |The Billboard Hot 100
| align="left" |52
|-
| align="left" |1989
| align="left" |"Closer to Fine"
| align="left" |Billboard Mainstream Rock Tracks
| align="left" |48
|-
| align="left" |1989
| align="left" |"Closer to Fine"
| align="left" |Billboard Adult Contemporary
| align="left" |48
|}

== הסמכות ==
{| cellspacing="2" class="wikitable" style="margin-bottom: 10px;"
! align="right" |ארגון
! align="right" |הסמכה
! align="right" |תאריך
|-
| align="right" |RIAA – US
| align="right" |זהב
| align="right" |11 בספטמבר 1989
|-
| align="right" |RIAA – US
| align="right" |פלטינה
| align="right" |16 באפריל 1992
|-
| align="right" |RIAA – US
| align="right" |פלטינה כפול
| align="right" |3 ביוני 1997
|}

== קישורים חיצוניים ==

== הערות שוליים ==

קטגוריה:אלבומי 1989
קטגוריה:אלבומי חברת אפיק רקורדס
קטגוריה:אלבומי פלטינה כפולה ומעלה בארצות הברית
קטגוריה:זוכי פרס גראמי לאלבום הפולק העכשווי הטוב ביותר
וידאל הצרפתי (החמישי)

רבי וידאל הצרפתי
רבי וידאל הצרפתי החמישי (י"ז בניסן ה'תרכ"ב, 1862 - כ"ג בטבת ה'תרפ"א, 3 בינואר 1921) היה פוסק הלכה ודיין בפאס בסוף המאה התשע עשרה ותחילת המאה העשרים. בסוף ימיו כיהן כאב בית הדין ורבה הראשי של פאס.

== קורות חייו ==
נולד בפאס לאביו הדיין רבי אבנר ישראל הצרפתי. התמנה לדיין בליל מוצאי חג הסוכות בשנת ה'תרנ"ב. בדיינות כיהן בבית הדין בראשות רבי רפאל אבן צור, לצד חביריו, רבי שלמה אבן דנאן, רבי מתתיה סירירו, רבי יהודה בנימין סירירו. בית הדין תיקן תקנות נגד מותרות, וחיזק את חוקי הצניעות.<ref>ראו תקנות חכמי מכנאס חלק ב תקנה לו.</ref> בית הדין תמך ביוזמת בני הקהילה להתקין מערכת תאורה חשמלית ברובע היהודי בפאס.<ref>ראו תקנות חכמי מכנאס חלק ב תקנה לז</ref> בית הדין התכתב בהלכה עם חכמי מרוקו מערים אחרות, כדוגמת חכמי מקנס בראשות רבי שלום עמאר.<ref>ראו דברי שלום ואמת (עמאר) חו"מ סימן עא.</ref> וכן עם הרב ישמ"ח עובדיה רבה של צפרו.<ref>ראו ישמח לבב חו"מ סימן ב.</ref> דבריו היו נשמעים למלכות, ומספר פעמים מנע גזירות חדשות על היהודים. בתקופת מרד בוחמארא עזר ליהודי דבדו. גייס כספים מחברת כי"ח לעזרתם של יהודי מרוקו.<ref>ראו פאס וחכמיה חלק א עמ' 359.</ref> בחודש חשוון שנת ה'תר"ף נתמנה לאב בית דין ורבה של העיר מטעם הממשלה. 

נפטר בפאס בכ"ג טבת תרפ"א. רבי יוסף משאש ורבנים נוספים שלחו אגרות ניחומים למשפחה לשמע פטירתו. בנו הוא רבי אבנר ישראל הצרפתי (השני) שכיהן ברבנות בפאס.

== חיבוריו ==
* פסקי דין - בכתב יד.
חתימתו

== הערות שוליים ==

קטגוריה:רבנים מרוקאים
קטגוריה:פאס: רבנים
קטגוריה:אבות בתי דין
זהרנוניים

זְהַרְנוּנִיִּים (שם מדעי: Phosichthyidae) היא משפחת מקריני סנפיר מהסדרה סטומיי תהומות החיים במצולות האוקיינוסים השונים.

אלו דגים קטנים מאוד באורך של 4 עד 10 סנטימטרים, והם בעלי איברים המפיצים אור באמצעות נהורנות ביולוגית המצויה לאורך גופם. הם חיים בעומק ומחפשים חסרי חוליות ימיים למאכל ובעיקר קרילאים. למרות ממדיהם הקטנים הם מצויים בקבוצות גדולות ביותר, ככל הנראה קבוצות החולייתנים הנפוצות ביותר בעולם, לאחר קרוביהם מהמשפחה גונוסטומטיים.

דגים אלו מצויים בכל האוקיינוסים והימים, לרבות הים התיכון, אך נפוצים בעיקר באזורים בהם מתקבצים נחילי קרילאים בקבוצות גדולות למשל סביב זרם הומבולדט שלחופי מערב האוקיינוס השקט.

==סוגים==
* Ichthyococcus
*סוג ומין יחיד Phosichthys argenteus
*סוג ומין יחיד Pollichthys mauli
* Polymetme
*זְהַרְנוּן (Vinciguerria)
* Woodsia
* Yarrella

==קישורים חיצוניים==

קטגוריה:בעלי חיים שתוארו ב-1974
קטגוריה:טקסונים שתוארו בידי סטנלי ה. ויצמן
קטגוריה:סטומיי תהומות
בני תשע מידות

בני תשע מידות הוא כינוי לתשעה מצבי איסור ביחסי אישות בין איש ואשתו. רוב המקרים מבטאים תשמיש שנעשה ללא רצון או כוונה של אחד מהצדדים.

על אף שבתלמוד הוזכרו כאמור תשעה מקרים, יש שהוסיפו מקרה עשירי.

== מקור ==
יחזקאל מנבא כי לעתיד לבוא יברור הקב"ה את כל האנשים הפסולים והאסורים: . בתלמוד דרשו חז"ל את הפסוק בסוגיה העוסקת באיסורי אישות שונים:

עם זאת, לגבי המידה האחרונה עולה מחלוקת: 

רבי יונתן מבסס את טענתו על אופיו של יששכר, שנולד בעקבות תביעתה של לאה מיעקב כי יסור דווקא אליה: ועל יששכר נאמר . חז"ל משיבים שגם בתביעתה הנחרצת, לאה לא הביעה במפורש את רצונה וכוונתה.

== זהותם ==
כאמור בתלמוד מנו עשרה מקרים של יחסי אישות שנחשבים למגונים, כאשר שני המקרים הראשונים נמנים כאחד, מאחר שעניינם דומה:

#בני אימה – מטיל אימה על אשתו לקיים עמו יחסי אישות, בניגוד לרצונה.

#בני אנוסה – אדם המקיים יחסי אישות עם אשתו באונס, או אף כשאינה מסכימה לכך באופן מלא.
#בני שנואה – אדם המקיים יחסי אישות עם אשתו בעת שהוא שונא אותה (אף אם בדרך כלל אוהב אותה).
#בני נידוי – יש המפרשים שהכוונה לאדם המקיים יחסי אישות עם אשתו בשעה שהוא או היא נמצאים בנידוי, ויש המפרשים שהכוונה לאדם המקיים יחסי אישות עם אשתו בשעה שהיא נידה.
#בני תמורה – אדם המקיים יחסי אישות עם אשתו וחושב שמקיים יחסי אישות עם אישה אחרת (אפילו אם גם האישה השנייה היא אשתו).
#בני מריבה – אדם המקיים יחסי אישות עם אשתו בשעה שקיימת ביניהם עוינות, גם אם אינם שונאים אחד את השני.
#בני שכרות – אדם המקיים יחסי אישות עם אשתו בשעה שהוא או היא שיכורים.
#בני גרושת הלב – אדם המקיים יחסי אישות עם אשתו לאחר שהחליט בליבו לגרשה.
#בני ערבוביה – אדם המקיים יחסי אישות עם אשתו וחושב באותה עת על אישה אחרת שאינה אשתו, או שהאישה חושבת על איש אחר. ויש שכתבו במקרה שבאו עליה כמה בני אדם.
#בני חצופה – אדם המקיים יחסי אישות עם אשתו לאחר שביקשה זאת ממנו באופן מפורש ולא מרומז.
# יש אומרים אף בני ישנה – אדם המקיים יחסי אישות עם אשתו בשעה שהיא ישנה.

== מהותם ועניינם ==
בתלמוד מבואר שילדים שנולדו מיחסי אישות כאלו נחשבים "כממזרים ואינם ממזרים" וכי "עבודת ה'" שלהם עלולה להיות קשה. כך כתב במאירי על בני 'תשע מידות' אלו:

התייחסות מעניינת לתשע בני מידות אלו אפשר לראות בתשובתו של החזון איש כשנשאל מדוע רבים יצאו בשאלה בתקופת הקמת מדינת ישראל. בתשובתו טען כי אותה תקופה הייתה תקופה של מצב כלכלי קשה אשר גרם לבעיות של שלום בית ובשלם נתרבו מקרים של בני תשע מידות (בעיקר "בני מריבה"). דברים אלו, מבטאים את התפישה לפיה הקשר הרגשי בין הבעל לאשתו הוא בעל חשיבות עליונה בתחום יחסי האישות. ומבטאים גם את היחס הנדרש למערך הלכות והנהגות מקובל שאי ההצמדות אליהם גורמת לדעת חז"ל לגינוי הצאצאים.

התייחסות שונה לאותן תשע מידות אלו מופיעה בלשון הראב"ד: . רבי יוסף קארו דייק מדבריו בספרו בית יוסף שעיקר הפגם הוא בבועל עצמו ולא בילדים:

== בפרשנים ==
רבי נתן נטע שפירא בספרו "מגלה עמוקות" כתב לבאר את שנאת האחים ליוסף:

== הערות שוליים ==

קטגוריה:טהרת המשפחה
שלמה קווטש

הרב שלמה קווטש (בכתיב מסורתי: קוועטש, לועזית: Salomo Quetsch; ג' בחשון תקנ"ט, 13 באוקטובר 1798 — כ"ד בשבט תרט"ז, 30 בינואר 1856) היה אב"ד פיזלינג, לייפניק וניקולשבורג, הרב הראשי האחרון של מוראביה וראש הישיבה האחרון בניקולשבורג.

==ביוגרפיה==
נולד בניקולשבורג לאביו דוד, שהיה למדן, ונשלח לישיבה המקומית בה הפך לתלמידו המובהק של האב"ד הרב מרדכי בנט. בגיל 29 התמנה לרב העיירה פיזלינג. עם מות הרב בנט התמודד על ירושת משרתו כרב הראשי והוא בן מעט יותר משלושים, אך נדחה לטובת הרב נחום טרייביטש. הוא קיבל הצעה לכהן באונגאריש ברוד, אך מיאן.

ב-1832, עבר לכהן בלייפניק, אחת הקהילות הגדולות בחבל, בה נותר עשרים ושלוש שנים. ב-1845 התפרסם מכתב התנגדות בספר "תורת הקנאות" נגד ועידות הרפורמים. באותה שנה הסכים לרפורמה מסוימת בבית-הכנסת בלייפניק: לאחר שהציבור ביקש להעביר את הבימה לקדמת הבניין במקום שתעמוד במרכזו, לא מצא איסור נגד ואישר את השינוי. באותן שנים ניבע במוראביה פילוג קשה בין גורמים מודרניסטים, עליהם נמנו גם רבנים מתקדמים דוגמת צבי הירש פאסל, לבין השמרנים שהרב קווטש היה נציגם המובהק. הוא היה מוכר כאחד מגדולי תלמידי החכמים במוראביה, והתכתב בין היתר עם הרבנים יהודה אסאד ומשה שיק.

ב-1842 מת הרב טרייביטש ונפתחה ההתמודדות על ירושתו. הרב קווטש היה מועמדם הבולט של האדוקים המסורתיים. הקיטוב בין המחנות במוראביה מנע מנציגי מי מהם להיבחר, ולאחר ארבע שנים התקבלה פה אחד הצעתם של פרנסי ניקלשבורג למנות רב מן החוץ, את רש"ר הירש. אף שנאלץ לקבלו, הרב קווטש (יחד עם מרבית הרבנים השמרנים) תיעב את הרב הירש, שהיה מודרני מאוד ובעל ידע תורני מועט יחסית, וזלזל בו בפומבי ובבוטות במשך שנותיו במשרה. הוא כינה אותו "עם הארץ", סירב לבקרו, לעג לו שהוא "משורר ולא רב" וכן הלאה. במקביל, הרבה באותה עת לקרוא ספרות יפה גרמנית כדי לשפר את שליטתו בשפה, כך שיוכל לשאת בה דרשות בלשון צחות; דרשות לועזיות סדירות היו חידוש שתבע הקהל המשכיל, ויכולתו של הרב הירש לשאתן הייתה יתרון חשוב עבורו. על אף שהרב קווטש שקד על כך, מבטאו היהודי הכבד היה לו למכשול והוא לא צלח בדרשותיו. חרף התנגדותו הקשה לרב הראשי, חתם הרב קווטש בעד הצעת הרב הירש לרפורמה אחידה בסדרי בתי-הכנסת בחבל.

ב-1851 מאס הרב הירש בהתנגדות הכבדה מהגורמים השמרניים והתפטר. הרב קווטש דווקא ניסה לשכנעו להישאר, ללא הצלחה. הרשויות, בתמיכה מקהילת פרוסניץ רבת-ההשפעה, שקלו לבטל בכלל את תפקיד הרב הראשי, קיצצו את השכר ומינו בינתיים רק מחליף זמני. למרות הפגיעה בסמכות וביוקרה של המשרה, ב-27 במאי 1855 נבחר הרב קווטש לבסוף לתפקיד, וקיבל יחד עמו את ראשות הישיבה העירונית, הגדולה במוראביה. הוא כיהן מעט יותר מחצי שנה לפני מותו, ואז בוטלה משרת הרב הראשי וישיבת ניקלשבורג נסגרה.

שו"ת "חכמת שלמה" פרי עטו התפרסם בתוך ספר "הר המור" שיצא בתרכ"ב.

==קישורים חיצוניים==
* [https://www.encyclopedia.com/religion/encyclopedias-almanacs-transcripts-and-maps/quetsch-solomon שלמה קווטש] באנציקלופדיה יודאיקה
* 
* [http://www.steinheim-institut.de:50580/cgi-bin/bhr?id=1435 שלמה קווטש] ב-Biographische Handbuch der Rabbiner, ולטר דה גרויטר, 2009.
* [https://books.google.co.il/books?id=HENJAQAAMAAJ&pg=PT157 שלמה קווטש] ב"שם הגדולים" (וואלדען), תרכ"ד.
* [https://books.google.co.il/books?id=PkFANHqNsV0C&pg=PP68 שו"ת חכמת שלמה], בתוך הר המור.
* [http://beta.hebrewbooks.org/pdfpager.aspx?req=31712&st=&pgnum=78 הספד אודותיו] בספר "דברי מהרי"א".
* 

==הערות שוליים==

קטגוריה:ניקלשבורג: רבנים
קטגוריה:לייפניק: רבנים
קטגוריה:מחברי ספרי שו"ת
קטגוריה:ילידי 1798
קטגוריה:נפטרים ב-1856
אריוסיים

Ariopsis seemanni
Cathorops hypophthalmus
אריוסיים (שם מדעי: Ariidae) היא משפחה של דגים מסדרת השפמנונאים החיים בעיקר בים ובאוקיינוס ולא במים מתוקים כמו רוב בני הסדרה, אף שחלקם דווקא חיים רק במים מתוקים או מליחים. הם חיים רק בימים טרופיים או ממוזגים חמימים, בעיקר מסביב לחופי אמריקה הצפונית, אמריקה הדרומית, דרום ודרום-מזרח אסיה, אפריקה ואוסטרליה.

אלו שפמנונים המגיעים לאורך 15 סנטימטר עד 185 סנטימטר אצל Netuma thalassina. הם בעלי זנבות מגודלים המתאימים לתנועה מהירה וסנפיר גבי מוגבה מעל גופם אצל רוב המינים. הראש מוארך ויותר נמוך מהגב ובקצה הפה שורות של 3 בינים דמויי-שפם העוזרים לשפמנון למצוא מזון. לחלק מהמינים ישנם קוצים בעלי ארס על גבם. צבעם כחול עד אפור. דבר מיוחד אצל בני משפחה זו הוא מנהגם להדגיר ביצים בפיהם עד לבקיעתם, בדומה לאמנוניים. דבר זה עוזר לגונן עליהם מטורפים.

שפמנונים אלה ניזונים ממיני סילוניות, דגים אחרים וחסרי חוליות שונים שהם תופסים בפיהם. חלק מהמינים מהווים דגי מאכל, ואחרים נפוצים כדגי נוי באקווריום או נראים באקווריומים ציבוריים.

==מיון==
{|
|
*תת-משפחה Ariinae
**סוג ומין יחיד Amissidens hainesi
**סוג Amphiarius
**סוג Ariopsis
**סוג אַרְיוּס (Arius)
**סוג Aspistor
**סוג ומין יחיד Batrachocephalus mino
**סוג Brustiarius
**סוג Carlarius
**סוג Cathorops
**סוג Cephalocassis
**סוג Cinetodus
**סוג Cochlefelis
**סוג Cryptarius
**סוג Genidens
**סוג Hemiarius
|
**סוג Hexanematichthys
**סוג ומין יחיד Ketengus typus
**סוג Nedystoma
**סוג Nemapteryx
**סוג Neoarius
**סוג Netuma
**סוג Notarius
**סוג ומין יחיד Occidentarius platypogon
**סוג ומין יחיד Osteogeneiosus militaris
**סוג Plicofollis
**סוג Potamarius
**סוג ומין יחיד Potamosilurus macrorhynchus
**סוג Sciades
*תת-משפחה Bagreinae
**סוג Bagre
*תת-משפחה Galeichthyinae
**סוג Galeichthys
|
|}
==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1862
קטגוריה:טקסונים שתוארו בידי פיטר בליקר
קטגוריה:שפמנונאים
חוטמנוניים

חוטמנוניים (שם מדעי: Aulopidae) היא משפחת דגים ימיים מהסדרה דגי-לטאים. דגים אלה מצויים במי חופים טרופיים וסובטרופיים במרבית האוקיינוסים. עם זאת חלקם צוללים מעל ל-1,000 מטר. דגים אלה אינם טובים למאכל, אך נידוגים בידי אנשים עניים או למטרת פיתיון לדגים אחרים.

הם קרובי משפחתם של הלטנוניים ודומים להם במראם. אורכם מגיע לאורך 60 סנטימטרים, והם בעלי סנפירים רחבים המזכירים זרועות, גוף מוארך בעל קשקשים צבעוניים וסנפיר גבי היוצר רצועה גבוהה עד לזנב. פיהם גדול ובעל שפתיים בולטות בדומה לשפתיהם של כמה מיני דקרים ועיניהם מצויות בקדמת הראש.

==סוגים==
* Aulopus
* Hime
*סוג ומין יחיד Latropiscis purpurissatus
* Leptaulopus

==קישורים חיצוניים==

קטגוריה:בעלי חיים שתוארו ב-1872
קטגוריה:טקסונים שתוארו בידי אדוארד דרינקר קופ
קטגוריה:דגי-לטאים